2022 yil 10 oyida 60 316 nafar chet el fuqarolari davolanish maqsadida O‘zbekistonga tashrif buyurgan. Davlat statistika qo‘mitasi ma’lumotlariga ko‘ra, 10 oyda davolanish maqsadida tashrif buyurgan chet el fuqarolari soni bo‘yicha Tojikiston birinchi o‘rinni egalladi — 30 547 kishi. Undan keyingi o‘rinlardan mos ravishda 22 692 kishi hamda 5 952 kishi tashrif buyurgan Qozog‘iston va Qirg‘iziston joy oldi. Ushbu ko‘rsatkich qolgan davlatlar kesimida quyidagicha ko‘rinish oldi: Rossiya — 1 001 kishi, Turkiya — 34 kishi.